Diari Oficial de la Generalitat Valenciana


Sumari del DOGV 3072, del 05-09-1997 (1997/9669)

Bases per a la selecció de personal funcionari o laboral.
---------------------------------------------------------

### Dades del document

Número de DOGV
:   3072

Data del DOGV
:   05-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9669


Data del document
:   18-07-1997

Organisme emissor
:   Ajuntament de Crevillent

Tipus de document
:   Anunci

Descriptors 

:   * Crevillent
    * concurs administratiu
    * administració local

Ajuntament de Crevillente. Bases per a la selecció de personal funcionari o laboral.  
El senyor César Augusto Asencio Adsuar, alcalde-president de l'Ajuntament de Crevillent, fa saber:  
Que el plenari de la corporació, en sessió realitzada amb caràcter extraordinari el dia 17 de juliol de 1997, va adoptar l'acord següent.  
1. S'aprova el text íntegre de les bases generals per a selecció de personal funcionari o laboral de l'Ajuntament de Crevillent, que regiran en tots aquells aspectes sobre els quals les bases específiques no establisquen res en contra o diferent. Les esmentades bases generals recolzen, en la seua major part, en la Resolució d'1 de desembre de 1992, del director general d'Administració Local de la Conselleria d'Administració Pública de la Generalitat Valenciana, les bases generals de les quals foren ja publicades en el Diari Oficial de la Generalitat Valenciana núm. 1.926, de 17 de desembre de 1992, i en el Butlletí Oficial de la Província d'Alacant núm. 13, de 18 de gener de 1993.  
2. Es publicaran en el Diari Oficial de la Generalitat Valenciana i en el Butlletí Oficial de la Província d'Alacant les modificacions puntuals d'algunes d'aqueixes bases generals, que afecten primordialment: la base segona, sobre règim jurídic especial de la policia local; base quarta, 4.5 sobre drets d'examen; base sisena, 6.1, sobre composició del tribunal; base novena, 9.2, sobre concurs i puntuacions en els apartats 9.2.1, 9.2.2, 9.2.3, 9.2.4, 9.2.5, 9.2.6 i 9.2.7; i base setze, apartat 16.3, d'informació de temes específics. La resta de les modificacions puntuals afecta la nacionalitat europea (base 3.1.a) i l'actualització legislativa sobre Llei de Procediment en els punts 4.4, 6.4, 6.5.5, 15.1 i 15.2.  
3. Assumides les bases generals de la Conselleria d'Administració Pública de la Generalitat Valenciana, i incorporades les modificacions puntuals abans esmentades, amb la citada publicació en el Diari Oficial de la Generalitat Valenciana i en el Butlletí Oficial de la Província, s'esgotarà la via administrativa, i vigirà l'endemà de la darrera data de la seua inserció en butlletí o diari oficial. Contra aquestes bases generals i les seues modificacions puntuals només es pot interposar per la via jurisdiccional recurs contenciós administratiu davant el Tribunal Superior de Justícia de la Comunitat Valenciana en el termini de 2 mesos, comptadors a partir de la data de la seua publicació.  
Tot seguit, s'incorpora el detall d'aquestes bases:  
Modificacions puntuals a les bases generals publicades en el Diari Oficial de la Generalitat Valenciana núm. 1.926, de 17 de desembre de 1992, així com en el Butlletí Oficial de la Província d'Alacant, núm. 13, de 18 de gener de 1993, per a proves selectives de provisió de places de funcionaris i laborals, vacants en la plantilla de l'Ajuntament de Crevillent.  
Base segona  
2. Legislació aplicable: s'hi incorpora un últim paràgraf a aquesta base, el text del qual diu així: «Quant al personal de policia local, les seues funcions es regeixen per la Llei Orgànica de Forces i Cossos de Seguretat de l'Estat; la seua selecció, promoció i mobilitat, per la Llei 2/1990, de 4 d'abril, de la Generalitat Valenciana; en el Decret 152/1991, de 19 d'agost, de la Generalitat Valenciana; s'estableixen les bases i criteris per a la selecció, formació, promoció i mobilitat dels policies locals, escala bàsica, ordre de la Conselleria d'Administració Pública desenvolupant el decret esmentat de 9 de setembre de 1991.  
Decret 11/1992, de 16 de gener, de la Generalitat Valenciana, i Ordre de la Conselleria d'Administració Pública de 16 de gener de 1992 sobre selecció, formació, promoció i mobilitat de la policia local, escales superior, tècnica i executiva. per tot això, les bases de selecció de la policia local se subjectaran a la seua normativa específica».  
Base tercera  
3. Requisits dels aspirants  
3.1.a) S'hi incorpora el següent: «o dels països integrants de la Comunitat Europea».  
Base quarta  
4. Sol·licituds  
4.4 Lloc: s'actualitza text legislatiu, afegint-hi el següent paràgraf: «o en la forma que determina l'article 38 de la Llei de Règim Jurídic de les Administracions Públiques i del Procediment Administratiu Comú (LRJAPiPAC)», i se suprimeix la citació de l'antiga Llei de Procediment Administratiu ja derogada.  
4.5 Drets d'examen: es quantifiquen segons els grups de la següent forma: «grup A, 5.000 PTA, grup B, 4.000 PTA.; grup C, 3.000 PTA.; grup D, 2.000 PTA.; grup E, 1.000 PTA».  
Base quinta  
5. Admissió d'aspirants: en el 2n paràgraf, al final del mateix, s'afegeix el següent: «En el cas que no es presente cap reclamació a la llista provisional, s'entendrà convertida automàticament en definitiva, sense necessitat de tornar a publicar-la de nou, però notificant-se eixa circumstància a tots i cadascú dels aspirants admesos i exclosos, a aquests últims de forma motivada».   
Base sexta  
6. Tribunals qualificadors  
6.1 Composició: se suprimeix el paràgraf relatiu al vocal del professorat oficial. S'hi incorpora un vocal per centrals sindicals, en els següents termes: «Un funcionari de carrera d'administració local, designat per les dos centrals sindicals més representatives».  
S'hi suprimeix també en l'apartat 6.1. el paràgraf sobre el vocal representant de cadascuna de les organitzacions sindicals més representatives.  
S'hi incorporen representants polítics dels grups municipals en els següents termes: «Un representant de cadascun dels grups municipals, que integra la corporació, amb veu però sense vot».  
6.2 Respecte a la titulació dels vocals, s'exceptua, a més del president, els vocals que figuren en el següent text: «i vocals polítics».  
6.4 Abstenció i recusació: s'hi suprimeix els articles citats de la llei derogada de Procediment Administratiu, que es substitueixen pels articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
6.5.2 Respecte a veu i vot, s'hi incorpora la següent modificació: «Tampoc ho tindran els vocals polítics, abans esmentats».  
6.5.5 El recurs d'alçada es substitueix pel recurs ordinari, afegint-hi el següent text: «d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú», suprimint la referència a la legislació derogada.  
6.6 Respecte a indemnitzacions per assistències, s'hi incorpora el següent text, al final d'aquest apartat: «Els tribunals que actuen en les proves selectives, tindran d'acord amb l'article 33.2 del Reial Decret 236/1988 esmentat, categoria 1ª, segons annex IV d'aqueix reial decret, a efectes de quantia en la indemnització per assistències».  
Base novena  
9.1 Oposició  
Sobre coneixement de valencià, la puntuació màxima es fixa «tres punts».  
9.2 Concurs  
9.2.1 Serveis prestats: es modifiquen les puntuacions, conforme al següent text: «0,50 punts per any complet de serveis en el mateix grup de funcionaris o categoria laboral o en els grups immediatament inferiors, i 0,25 punts quan es tracte de la resta de grups, fins un màxim de 4 punts. Les fraccions d'any seran computades conforme a valors proporcionals, a raó de 0,04 per mes o de 0,02, respectivament, segons es tracte d'un o de l'altre supòsit referits abans».  
9.2.2 Titulacions i diplomes: es fixa la següent escala de puntuacions, per a títols: «Els títols superiors amb doctorat es puntuaran a raó de 2 punts per al grup A. Les llicenciatures, a raó de 2 punts per al grup B. Per al grup C, diplomat universitari serà d'1 punt. En el grup D, el Batxiller, Formació Professional de 2n grau, accés a la Universitat per a majors de 25 anys o equivalent, 1 punt. Per al grup E, graduat escolar, Formació Professional de 1r grau o equivalent, 1 punt. En els títols i diplomes relacionats amb matèries específiques de la plaça o lloc, seran millorades les puntuacions anteriors amb un increment del 30%.  
La valoració total d'aquest apartat no podrà excedir de tres punts».  
9.2.3 Coneixements del valencià: Es modifiquen les puntuacions, conforme al següent text: «Els de coneixement oral, es valoraran a 0,50 punts.  
Els de coneixements de nivell bàsic o elemental a raó d'1 punt.  
Els de nivell mitjà, en 1,5 punts.  
Els de nivell superior, en 2 punts. Si, amés, optà l'aspirant a desenvolupar totes les proves d'oposició en valencià, se li atorgarà la màxima puntuació, quan es comprove el desenvolupament de l'oposició.  
La valoració total d'aquest apartat no podrà excedir de tres punts».  
9.2.4 Experiència: es fixen les puntuacions de la següent manera: «Per cada certificat acreditatiu d'eixes experiències, s'atorgarà 0,50 punts. Quan s'ha acrediten treballs que a judici del tribunal constituïsquen funcions primordials de la plaça o lloc, es millorarà la puntuació de cada certificat en un 50% d'increment».  
9.2.5 Cursos: es fixen les puntuacions en el següent text: «Els cursos hauran d'acreditar-se amb núm. d'hores lectives. Els de més de 40 hores es puntuaran a 0,30. Els de més de 100 hores, a raó de 0,50 punts. Els inferiors a 40 hores i seminaris, 0,10 punts. Si es refereixen a matèries específiques fonamentals de la plaça a judici del tribunal la puntuació s'incrementarà en un 50%».  
9.2.6 Altres mèrits: les puntuacions es fixen en el paràgraf final d'aquest apartat amb el següent text: «També serà puntuable l'haver col·laborat en la redacció de la ponència, conferències o cursos, encara que no haja estat ponent, conferenciant o professor, sempre que s'acredite eixa col·laboració. En idiomes es puntuarà de 0,10 a 0,30, en funció dels nivells acadèmics. En ensenyament, conferències, congressos i jornades, a 0,30. En publicacions, a 0,20 punts. Les col·laboracions en ponències i conferències sense ser ponents en els congressos, es puntuarà a 0,10 punts. Si eixos mèrits es refereixen a matèries específiques fonamentals per a la plaça a judici del tribunal, s'incrementaran les puntuacions respectives en un 50%».  
9.2.7 Entrevista: en un últim paràgraf, es fixa la puntuació per cada membre del tribunal, de la següent manera: «Cada membre del tribunal amb veu i vot formularà una sola pregunta, que podrà ser valorada amb un màxim de 0,15 punts».  
Base quinze  
15. Impugnació i revocació de la convocatòria  
15.1 Respecte a la via jurisdiccional contra aquestes bases i les específiques, es fixa en el següent paràgraf: «sols cap interposar per la via jurisdiccional el recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, a contar des del dia següent de la publicació en el Boletín Oficial del Estado, de conformitat amb allò previst en l'article 58 de la Llei Reguladora de la Jurisdicció Contenciosa Administrativa».  
15.2 En el segon paràgraf, l'anul·lació o revisió d'ofici, es modifica el règim jurídic amb el següent text: «s'estarà a allò que preveuen els articles 102 i 103 de la Llei de Règim Jurídic de les Administracions Públiques i del Procediment Administratiu Comú», suprimint-se la referència a la legislació derogada.  
Base setze  
16.3 Sobre informació d'aquestes bases, al final d'aquest apartat s'hi incorpora el següent text: «Així mateix, facilitarà textos o informació sobre temes específics referits a matèries locals».  
Crevillent, 18 de juliol de 1997.- L'alcalde.